গ্রিসে দুই ট্রেনের মুখোমুখি সংঘর্ষে নিহত ২৬
গ্রিসে দুই ট্রেনের মুখোমুখি সংঘর্ষে নিহত ২৬







গ্রিসের উত্তরাঞ্চলে দুই ট্রেনের মুখোমুখি সংঘর্ষে কমপক্ষে ২৬ জন নিহত ও ৮৫ জন আহত হয়েছেন।




দেশটির ফায়ার ব্রিগেডের মুখপাত্র ভ্যাসিলিস ভারথাকোগিয়ান্নিস বুধবার ভোরে গণমাধ্যমকে এ তথ্য জানিয়েছেন। খবর সিএনএনের।
স্থানীয় সময় মঙ্গলবার সন্ধ্যায় গ্রিসের লরিসা শহরের কাছে একটি মালবাহী ট্রেনের সঙ্গে আরেকটি যাত্রীবাহী ট্রেনের মুখোমুখি এ সংঘর্ষের ঘটনা ঘটে।
এ সময় যাত্রীবাহী ট্রেনটিতে কমপক্ষে সাড়ে তিনশ যাত্রী ছিল। রাজধানী এথেন্সের প্রায় ৩৮০ কিলোমিটার উত্তরে এ দুর্ঘটনায় কমপক্ষে তিনটি ট্রেনের বগিতে আগুন ধরে যায়। লাইনচ্যুত হয়েছে একাধিক বগি।


দুর্ঘটনার খবর পেয়ে ফায়ার সার্ভিসের ১৭ ইউনিট, ১৫০ দমকলকর্মী ও ২০টি অ্যাম্বুলেন্স দ্রুত ঘটনাস্থলে গিয়ে উদ্ধার তৎপরতা শুরু করেছে।   
মৃতের সংখ্যা আরও বাড়তে পারে বলে আশঙ্কা প্রকাশ করেছেন উদ্ধারকর্মীরা।

গ্রিসে দুই ট্রেনের মুখোমুখি সংঘর্ষে নিহত ২৬